b'\n_START_ARTICLE_\nConjunt de cases al carrer Sant Cebri\xc3\xa0\n_START_SECTION_\nDescripci\xc3\xb3\n_START_PARAGRAPH_\nEdifici civil._NEWLINE_Construcci\xc3\xb3 subdividida en quatre habitatges iguals. Tot el conjunt est\xc3\xa0 format per una planta baixa, un pis i un terrat. Destaca perqu\xc3\xa8 tota la construcci\xc3\xb3 es presenta "obra vista": el cos inferior utilitza el ma\xc3\xb3 en la seva totalitat i en totes les obertures s\'utilitza el ma\xc3\xb3 col\xc2\xb7locat a cantell. Cadascun dels habitatges consta exteriorment d\'un balc\xc3\xb3 i una finestra en el pis superior, i una finestra i una gran porta o portal de dues fulles a la part inferior o planta baixa._NEWLINE_Corona la part alta de la cornisa una balustrada que tanca el terrat.'